jkorsvik/nowiki_second_scrape_merged huggingface dataset:
Tor Inge Smedås

Tor Inge Smedås (født 25. august 1957 i Os i Østerdalen) er en norsk tidligere fotballspiller som spilte for Mjøndalen IF og Lillestrøm før han avsluttet sin aktive karriere hos Hamarkameratene i 1990. Smedås ble Norgesmester med Lillestrøm både i 1981 og i 1985 samt seriemester med samme klubb i 1986. Samme år ble han også kåret til årets midtstopper av avisen VG. Smedås fikk for øvrig også to kamper på herrelandslaget for Norge i 1986 og i 1987. 


== Eksterne lenker ==
HamKam.no – Tor Inge Smedås' spillerprofil hos Hamarkameratene
Fotball.no – Tor Inge Smedås' landslagsprofil hos Norges Fotballforbund
Profil hos Norges Fotballforbund
Anbjørg Sætre Håtun

Anbjørg Sætre Håtun (født 20. september 1972 i Stjørdal, død 21. januar 2014) var en norsk helsejournalist og forfatter. Hun var utdannet i journalistikk, språk og samfunnsfag ved NTNU i Trondheim, Christian-Albrechts-Universität zu Kiel, Universität Wien og Høgskulen i Volda. Hun jobbet i mange år i NRK, hvor hun ble kjent som reporter og programleder for helsemagasinet Puls. Hun  var også kreativ redaktør for Frisk året rundt (Cappelen 2004). Hun var fast helseskribent for bladet Kamille med spalten Livslyst. Livslyst (2008) var også navnet på hennes første bok, som ble illustrert av billedkunstneren Bjørg Thorhallsdottir.
Anbjørg Sætre Håtun bodde i Oslo sammen med sin ektemann, Jon Andreas Håtun (alias Jono El Grande). Hun var fadder til Emma Tallulah Behn, den yngste av døtrene til prinsesse Märtha Louise og Ari Behn. Konditoren Sverre Sætre er hennes tvillingbror.


== Bibliografi ==
Livslyst (2008)
Stressmestrer (2011)
God bedring! (2012)
Å dele gir styrke (2014)


== Referanser ==


== Eksterne lenker ==
Anbjorg.no Anbjørg Sætre Håtuns offisielle hjemmeside
Samme lykkefølelsen Artikkel på klikk.no
Veien tilbake Artikkel i Dagbladet Magasinet
NRK-kjendis invalidisert Artikkel på tv2underholdning.no
Høy puls på hest Artikkel i Dagbladet
Livets små gleder Artikkel på nrk.no
Her er Emma Tallulahs syv faddere Artikkel i VG
Buffalo Soldier

«Buffalo Soldier» er en reggaesang i A-dur, skrevet av Bob Marley og Noel G. Williams. Den ble spilt inn av Bob Marley & The Wailers i 1980, og var den siste innspillinga til Marley. Sangen ble ikke kjent før etter at Marley døde i 1981 og med albumet Confrontation i 1983. Sangen ble en hit og er blant de mest kjente sangene til Marley.


== Om sangen ==
Tittelen og lyrikken viser til de U.S kavaleri- og infanteriregimenta som i 1866 ble sammensett av svarte soldater. De ble kjent som «Buffalo Soldiers» og kjempet mot indianerne. Bob Marley sammenlignet deres kamp med kampen for å overleve, og brukte det som et symbol for svart motstand.


== Kilder ==
Sangtekst frå bobmarley.com
Black Heretics, Black Prophets: Radical Political Intellectuals – Bogues, Anthony, Page 198, via Google Books. Accessed 2008-06-28.
Adam Conner-Simons (July 24, 2007). "Picking Up What They're Laying Down", Gelf Magazine. Retrieved on 28 June 2008.
John Johnson (komponist)

John Johnson (ca. 1540 – 1594) var en  engelsk luttspiller og komponist. 
Fra 1581 til sin død var Johnson ansatt som luttenist hos dronning Elisabeth I av England. De fleste av hans verker er enten soloer eller duetter for lutt i form av pavaner, galliarder eller bearbeidelser av folkelige melodier.
Han var far til luttspilleren og komponisten Robert Johnson.


== Eksterne lenker ==
Kort biografi, hoasm.org


== Referanser ==
Robert Johnson (komponist)

Robert Johnson (1583–1633) var en engelsk komponist og luttenist, sønn av komponisten John Johnson som var luttenist ved hoffet til dronning Elisabeth I. 
Robert Johnson var luttspiller ved Jakobs I.'s hoff. Han skrev framfor alt musikk til maskespillene og fornøyelsene ved hoffet. Etter 1604 ble han luttenist i kongens Private Musick. Senere ble han i 1612 prins Henrys luttlærer til dennes død i 1612, og var fram til 1633 i tjeneste ved kong Karl I.'s hoff som Composer for Lute and Voices.
Johnson arbeidet ofte med diktere og dramatikere som Ben Jonson og Francis Beaumont, og hadde et regelmessig samarbeid med John Fletcher. Fra 1610 til 1617 var han komponist for William Shakespeares teaterkompani King’s Men, og han skrev blant annet originalmusikken til Shakespeares The Tempest.
Han skrev også sanger og drikkeviser.


== Eksterne lenker ==
(en) Fritt tilgjengelige noter av Robert Johnson i International Music Score Library Project
Elizabethan court musicians
Robert Johnson, elizabethan-era.org.uk


== Referanser ==
Federico Macheda

Federico Macheda (født 22. august 1991 i Roma) er en italiensk fotballspiller som spiller for den tyrkiske klubben Ankaragücü. 
Han ble hentet til Manchester United fra italienske SS Lazio sommeren 2007, og viste raskt lovende takter på Manchester Uniteds U18-lag. Han fikk etter hvert muligheten til å prøve seg på reservelaget, 17 år gammel. Han benyttes kun som spiss. Et tegn på fremgangen er at han før sesongen ble tildelt fast draktnummer for førstelaget. Han scoret sitt første mål i sin første kamp for førstelaget mot Aston Villa 5. april, han avgjorde kampen som endte 3-2. I neste seriekamp, mot Sunderland AFC, kom han innpå og avgjorde kampen (Manchester United vant 2-1) med en styring etter å ha vært på banen i 48 sekunder. 
Vårsesongen 2011/2012 var Macheda på utlån til Queens Park Rangers FC. Sesongen 2012/13 var han utlånt til VfB Stuttgart.
Den 27. mai 2014 meldte han overgang fra Manchester United til Cardiff City FC.


== Referanser ==


== Eksterne lenker ==
(en) Federico Macheda – UEFA 
(fr) Federico Macheda – LÉquipe 
(en) Federico Macheda – Transfermarkt 
(en) Federico Macheda – WorldFootball.net 
(en) Federico Macheda – Soccerbase.com 
(en) Federico Macheda – FootballDatabase.eu 
(en) Federico Macheda – Soccerway 
(en) Federico Macheda – Tyrkias fotballforbund 
(en) Federico Macheda – FBref 
(es) Federico Macheda – as.com
Sam Hewson

Sam Hewson (født 28. november 1988) er en engelsk fotballspiller som spiller for Hereford United FC på utlån fra Manchester United FC. Han spiller sentral midtbane. 
Hewson startet karrieren i den lokale klubben AFC Bolton da han var åtte år gammel og spilte to kamper før han ble oppdaget av ungdomsspeidere fra Manchester United. Han ble tilbudt en plass på United sitt akademi og trente med klubben før han var fylt ti år. Han steg i gradene på de aldersbestemte lagene frem til han den 26. september debuterte for reservelaget.
Det nærmeste Hewson har vært spill for førstelaget var da han var med i troppen mot Roma AC i United sin siste kamp i gruppespillet til Mesterligaen 2007/2008. Han har imidlertid aldri spilt en førstelagskamp. I januar 2009 ble han utlånt til Hereford United for tre måneder og debuterte i en kamp mot Oldham Athletic AFC.


== Eksterne lenker ==
(en) Sam Hewson – Transfermarkt 
(en) Sam Hewson – Soccerbase.com 
(en) Sam Hewson – Soccerway 
(en) Sam Hewson – FBref
Bondi skole (Asker)

Bondi skole er en barneskole i Asker beliggende i en skogteig med blandet løvskog øst for Røykenveien og i gangavstand til Bondivann. Skolen ligger også i umiddelbar nærhet til Risenga idrettspark.


== Særpreg ==
Bondi skole ønsker å profilere seg som en skole der elevene er mye ute, ute i naturen og ellers ute i nærmiljøet for å lære gjennom å gjøre og erfare. Skolen setter samvær på tvers av aldersgrupper i fokus.


== Historie ==
Bondi skole stod ferdig i 1968.  Da hadde skolens elever  gymnastikk i Bondihallen idrettshall som ligger rett ved siden av skolen. I 1984 fikk skolen er tilbygg med gymsal og scene. I 1999 fikk skolen to paviljonger i skolegården.


== Ny Bondi skole ==
Fordi skolebygget var gammelt og utidsmessig slet skolen med dårlig inneklima, illeluktende toaletter, vinduer som ikke lot seg åpne, brannfarlig isolasjon som lå åpent, og gjennomgående sprekker i gulv og tak. Tilstanden var så dårlig at at rådmannen i Asker mente det beste ville være å rive hele skolen, og bygge en ny og fremtidsrettet skole.Den 9. desember 2008 vedtok kommunestyret i Asker at det skulle bygges en ny Bondi skole. Den nye skolen ble innviet 1. august 2011. 
. I perioden fram til det nye bygget kunne tas i bruk ble elevene og lærerne på Bondi skole flyttet til Askers reserveskole på Drengsrud.


== Referanser ==


== Eksterne lenker ==
Bondi skoles offisielle nettsted
Terje Tønnessen

Terje Tønnessen (født 28. januar 1949 i Kristiansand) er en norsk prest og forfatter med teologisk embetseksamen fra Menighetsfakultetet i 1974. Han har vært prest siden 1976 i Hjelmeland, Åmli og i Agder bispedømme. Han har gitt ut en rekke bøker, både faglitteratur og skjønnlitteratur. Tønnessen har også vært journalist i Vårt Land og spaltist i flere aviser, blant annet i Fædrelandsvennen, hvor han i en årrekke har skrevet andakter. I 1999 ble han re-ordinert til prest i Den nordisk-katolske kirke.


== Bibliografi ==
(no) Publikasjoner av Terje Tønnessen i BIBSYS
Kristus blant dere, håpet om herlighet – eukaristisk spiritualitet i en såret og splittet verden 2003 ISBN 82-92173-39-0
Det må da være noen her – dikt, aforismer, hymner og bønner 2002 ISBN 82-92173-35-8
Rubens hus 2001 ISBN 82-92173-32-3
Maria 2000 ISBN 82-92173-26-9
Svak fornemmelse av vår – tekster om frelsens mysterium 2000 ISBN 82-92173-25-0
Utfordring og ansvar – Et bidrag i debatten om ekumenikk 1972 ISBN 82-501-0061-1


== Kilder ==
Omtale i forbindelse med 60-årsdag i Fædrelandsvennen Kultur side 18 onsdag 28. januar 2009
Alexander Stenerud

Alexander Stenerud (født 2. mai 1975 på Finnsnes, og oppvokst i Trondheim og Bærum) er en norsk musiker og låtskriver.
Han er først og fremst kjent for sin innsats som vokalist og hovedlåtskriver i popduoen Zuma, som han dannet i 1995 med Henrik Njaa etter at de vant en demokonkurranse på NRK P3. Duoens første plate, Juno, solgte 18 000 eksemplarer og ble det årets mestselgende debutalbum i 2001. Juno inneholdt fire Hit 40-singler, og Zuma ble nominert til både HitAwards og Spellemannprisen 2001 (Årets popgruppe). I 2003 kom andrealbumet Rainboy. Også dette inneholdt to radiohits i tillegg til VG-lista-hiten Joy in the City fra NRK-serien Lekestue. Zuma deltok i Melodi Grand Prix 2008, hvor duoen kom til «Siste Sjansen» med låten «Always, Always». Alexander Stenerud deltok alene i Melodi Grand Prix 2009 med låten «Find My Girl», og endte på tredjeplass. Han deltok også i Melodi Grand Prix 2010 med låten «Give It To Me», som gikk direkte til finalen i Oslo Spektrum fra delfinalen i Bodø.
Disse to sololåtene fra MGP er å finne på samlealbumet til Zuma ved navn «Pearls» som ble utgitt i februar 2010. Der finner man også to nye låter med Zuma, MGP-bidraget deres fra 2008 «Always Always», singelen «Home Tonight» fra 2007, singelen «Norwegian Girl» (som var "skjult" bonusspor på deres debutalbum), samt de fire beste låtene fra hvert av duoens to studioalbum – totalt 15 låter.
Sommeren 2010 opptrådte Alexander Stenerud sammen med en rekke andre artister i Petter Stordalen og hans Gunnhilds høyprofilerte bryllup i  Marrakesh. Stenerud fremførte brudeparets favorittlåt, The Killers-låten «Human».
I 2010 utga Stenerud anti-julelåten Please Santa Go Away (The Bells Are Hollow), produsert av Knut Schreiner fra blant annet Turboneger.
I 2011 fremførte Stenerud, sammen med Guri Schanke, en medley med sine egne MGP-bidrag under den andre MGP-semifinalen. Stenerud var også deltager i NRKs Beat for beat det året.
I 2012 deltok Alexander Stenerud i 4-stjerners middag halv åtte på TVNorge.
Høsten 2015 albumdebuterte Alexander Stenerud som soloartist med «Far Away From Tomorrow».
Alexander Stenerud er bror til journalisten David Stenerud, og har tidligere fått mediaoppmerksomhet som medlem av kunstnergjengen Den nye vinen, sammen med forfatteren Ari Behn, komponisten Jono El Grande, dikter Bertrand Besigye, gullsmed og smykkedesigner Owe Egon Grandics og fotografen Per Heimly.


== Eksterne lenker ==
(en) Alexander Stenerud – kategori av bilder, video eller lyd på Commons 
(en) Alexander Stenerud på Internet Movie Database 
(en) Alexander Stenerud hos The Movie Database 
(en) Alexander Stenerud på Discogs 
(en) Alexander Stenerud på MusicBrainz 
(en) Alexander Stenerud på Spotify 
(en) Alexander Stenerud på AllMusic 
Zuma-Alexander går solo i MGP Artikkel på seher.no
Alexander Stenerud MGP-profil
Ble lei av å fly på byen Artikkel på seher.no
Scansat - Alexander Stenerud snakker om Find My Girl YouTube video
Alexander Stenerud - Find My Girl YouTube Melodi Grand Prix-opptreden 2009
Alexander Stenerud - Give It To Me YouTube Melodi Grand Prix-opptreden 2010
Alexis Sánchez

Alexis Alejandro Sánchez Sánchez (født 19. desember 1988) er en chilensk fotballspiller som spiller for den franske klubben Marseille. Han er også en del av det chilenske landslaget.
Sánchez har tidligere spilt for en rekke andre klubber, blant annet engelske Arsenal, spanske Barcelona, chilenske Colo-Colo, argentinske River Plate og italienske Udinese.


== Klubbkarriere ==


=== Cobreloa ===
Sánchez startet sin seniorkarriere i ungdomsklubben Cobreloa i 2005, der han fikk et år før han ble hentet til den italienske klubben Udinese. Han fikk 47 kamper og scoret 9 mål for Cobreloa.


=== Udinese ===
Sánchez skrev under for Udinese i 2006, og ble umiddelbart lånt ut. Det bar tilbake til Chile, men denne gangen til topplaget Colo-Colo. Han fikk godt med spilletid, og Udinese var fornøyd med utviklingen av Sanchez, og lånte han ut til argentinske River Plate året etter. Chileneren fortsatte utviklingen, og imponerte også da han fikk sjansen for Udinese. Nå begynte storklubbene i Europa å få øynene opp for den tekniske, lille vingen. Under fotball-VM 2010 i Sør-Afrika fikk Sánchez sitt gjennombrudd for Chile, og fulgte opp suksessen med en fantastisk sesong for Udinese, hvor han endte opp på 12 ligascoringer i Serie A.


=== Barcelona ===
Sommeren 2011 signerte Sánchez en femårskontrakt med FC Barcelona, der han fikk tildelt draktnummer 9 etter Bojan Krkic.


=== Arsenal ===
Den 10. juli 2014 meldte han overgang til den engelske klubben Arsenal på en overgangssum verdt mellom 30 og 35 millioner britiske pund. I 2015 ble han kåret til årets spiller i Premier league i 2014/15 sesongen


== Landslaget ==
Han ble tatt ut til fotball-VM 2010 i Sør-Afrika.
Han ble tatt ut i Chiles tropp til FIFA Confederations Cup 2017 i Russland.Den 22. juni 2017 scoret han sin 38. landslagsmål for Chile og slo Marcelo Salas sin rekord på 37 landslagsmål.


== Referanser ==


== Eksterne lenker ==
(de) Alexis Sánchez – Munzinger Sportsarchiv 
(en) Alexis Sánchez – FIFA 
(en) Alexis Sánchez – UEFA 
(fr) Alexis Sánchez – LÉquipe 
(en) Alexis Sánchez – Transfermarkt 
(en) Alexis Sánchez – national-football-teams.com 
(en) Alexis Sánchez – WorldFootball.net 
(en) Alexis Sánchez – Soccerbase.com 
(en) Alexis Sánchez – FootballDatabase.eu 
(en) Alexis Sánchez – Soccerway 
(en) Profil på theTopforward.com
Angel of Retribution

Angel of Retribution er det femtende studioalbumet fra det britiske heavy-metal-bandet Judas Priest. 
Etter 12 år borte fra Judas Priest er Rob Halford gjenforent med bandet og tilbake med albumutgivelse. Albumet debuterte på 13.-plass på den amerikanske Billboard 200-listen, og nådde 1.-plass i Hellas. Albumet ble utgitt 23. februar 2005 i Japan, og 1. mars samme år i resten av verden.


== Sporliste ==
Alle spor av Rob Halford, K.K. Downing og Glenn Tipton unntatt hvor annet er nevnt.

«Judas Rising» – 3:52
«Deal with the Devil» (Halford, Downing, Tipton, Roy Z) – 3:54
«Revolution» – 4:42
«Worth Fighting for» – 4:17
«Demonizer» – 4:35
«Wheels of Fire» – 3:41
«Angel» – 4:23
«Hellrider» – 6:06
«Eulogy» – 2:54
«Lochness» – 13:28


== Personell ==
Rob Halford – Vokal
Glenn Tipton – Gitar
K. K. Downing – Gitar
Ian Hill – Bassgitar
Scott Travis – Slagverk


== Eksterne lenker ==
Offisielt nettsted 
(en) Angel of Retribution på Discogs 
(en) Angel of Retribution på MusicBrainz
Parisavtalen (1810)

For andre betydninger av ordet/navnet Paristraktaten, se pekersiden Paris-traktaten
Parisavtalen var en fredsavtale mellom Frankrike og Sverige, den avsluttet den svensk-franske krigen (1805-1810) og ble undertegnet den 6. januar 1810, etter Sveriges tap mot Russland (alliert av Napoleons Frankrike) under finskekrigen i 1808-1809. 
Russland hadde vært alliert med Sverige under den tredje og den fjerde koalisjonen mot Frankrike, men etter tapet i slaget ved Friedland og freden i Tilsit ble landet tvunget inn i en allianse med Frankrike. Russland krevde så at Sverige sluttet seg til kontinentalblokaden og da Sverige nektet angrep Russland den finske delen av Sverige.
Etter nederlaget i krigen mot Russland måtte Sverige gi etter, både ved en hard fredsavtale hvor landet mistet Finland, freden i Fredrikshamn og landet måtte slutte seg til kontinentalblokaden ved fredsforhandlingene med Frankrike. Kort etter signeringen av avtalen ble den franske marskalken Jean Baptiste Bernadotte valgt som ny kronprins i Sverige (etter den avdøde Christian August).
Freden som fulgte Parisavtalen varte inntil Napoleon nektet Sverige å annektere Norge, da Danmark-Norge også var alliert av Frankrike. Dette ble etterfulgt av fransk okkupasjon av svensk Pommern i januar 1812 grunnet landets brudd på kontinentalblokaden og i april 1812, Sveriges inngåelse av Petersburgavtalen med Russland, mot Frankrike.
Iver Markengbakken

Iver Markengbakken (født 25. mars 1982) er en norsk kombinertløper. Han representerer Østre Toten skilag.
Han debuterte i verdenscupen 30. desember 2004 i Oberhof ved å bli nr. 42. Hans foreløpig beste plassering i verdenscupen er en niendeplass, et resultat han oppnådde i Holmenkollen 18. mars 2007. Under NM 2007 tok han gull på sprinten og i lagkonkurransen, samt bronse på fellesstarten.
Markengbakken var med i den norske troppen til VM 2007 i Sapporo, men  ble ikke tatt ut til å gå noen av distansene. På grunn av varierende resultater har ikke Markengbakken hatt fast plass på det norske verdenscuplaget de siste sesongene. Han gikk flere renn i begynnelsen av sesongen 2008/09, men etter jul ble han flyttet ned til kontinentalcuplaget.


== Eksterne lenker ==
(en) Iver Markengbakken – FIS (kombinert) 
(en) Iver Markengbakken – TheSports.org
Heine Jenssen

Heine Jenssen (født 31. desember 1969) er en norsk tidligere fotballspiller som i sin aktive karriere spilte for Eidsvold Turn og Hamarkameratene før han avsluttet karrieren hos Hamar Idrettslag. Jenssen spilte hovedsakelig i forsvar og fikk en rekke ungdomslandskamper for Norge.


== Referanser ==


== Eksterne lenker ==
(en) Heine Jenssen – Transfermarkt 
(no) HamKam.no – Heine Jenssens spillerprofil hos Hamarkameratene
(no) Fotball.no – Heine Jenssens landslagsprofil hos Norges Fotballforbund
Mads Brannstorph

Mads Brannstorph (født 23. oktober 1972 i Oslo) er en tidligere norsk fotballspiller som i sin aktive karriere spilte på midtbanen for Frigg, Bærum SK, Ullern, Hamarkameratene, Gjøvik/Lyn og Hamar idrettslag. Brannstorph spilte over 150 kamper for Hamarkameratene, men ingen av dem i landets øverste divisjon.


== Eksterne lenker ==
(en) Mads Brannstorph – Transfermarkt 
HamKam.no – Mads Brannstorphs spillerprofil hos Hamarkameratene
Gjovik-lyn.no – Mads Brannstorphs spillerprofil hos Gjøvik/Lyn
Nostradamus (album)

Nostradamus er det sekstende studioalbumet fra det britiske heavy-metal-bandet Judas Priest. 
Musikkalbumet er bandets første konseptalbum, og omhandler legen, astronomen og matematikeren Nostradamus. De turnerte sammen med Motörhead, Heaven and Hell, og Testament på Metal Masters Tour for å promotere albumet.


== Sporliste ==
Alle spor av Rob Halford, K. K. Downing og Glenn Tipton.

Akt 1«Dawn of Creation»  – 2:31
«Prophecy» – 5:26
«Awakening» * – 0:52
«Revelations» – 7:05
«The Four Horsemen»  – 1:35
«War» – 5:04
«Sands of Time»  – 2:36
«Pestilence and Plague» – 5:08
«Death» – 7:33
«Peace»  – 2:21
«Conquest» – 4:42
«Lost Love» – 4:28
«Persecution» – 6:34Akt 2«Solitude»  – 1:22
«Exiled» – 6:32
«Alone» – 7:50
«Shadows in the Flame»  – 1:10
«Visions» – 5:28
«Hope»  – 2:09
«New Beginnings» – 4:56
«Calm Before the Storm»  – 2:05
«Nostradamus» – 6:46
«Future of Mankind» – 8:29


== Personell ==
Rob Halford – Vokal
K.K. Downing – Gitar
Glenn Tipton – Gitar
Ian Hill – Bassgitar
Scott Travis – SlagverkGjestDon Airey – Keyboard


== Eksterne lenker ==
(en) Nostradamus på Discogs 
(en) Nostradamus på MusicBrainz 
(en) Nostradamus på Spotify 
(en) Nostradamus på AllMusic
Fort Knox

Fort Knox er en garnison som tilhører den amerikanske hæren. Garnisonen er oppkalt etter USAs første forsvarsminister Henry Knox. Den dekker et areal på 445 km² i delstaten Kentucky 48 km sør for Louisville. Garnisonen ble opprettet i 1918 som Camp Knox og ble en permanent garnison i 1932.
Garnisonen huser U.S. Army Armor Center, U.S. Army Armor School og General George Patton Museum, men er frem til 2011 inne i en omorganiseringsperiode.


== United States Bullion Depository ==

Det amerikanske Finansdepartementet har siden 1937 drevet United States Bullion Depository på garnisonens område, men uavhengig av den amerikanske hæren.


== Eksterne lenker ==
(en) Offisielt nettsted 
(en) Fort Knox – kategori av bilder, video eller lyd på Commons
Kai Kristiansen

For gitaristen i bandet The Carburetors, se: Kai Kristiansen (musiker)Kai Kristiansen (født 21. november 1967 på Hamar) er en tidligere norsk fotballspiller og nåværende fotballtrener som fortiden er trener for 3.-divisjonsklubben Storhamar Fotball. Tidligere har Kristiansen spilt i ni sesonger for Hamarkameratene. Etter fotballkarrieren har Kristiansen trent Vang FL (1994), HamKam 2 (1995–1996), Vang FL (1997–1999), Faaberg Fotball Lillehammer (2000–2001), Vang FL (2002), Nybergsund (2003–2004), Moelven (2011) og Brumunddal (2012) og vært henholdsvis assistent-trener på a-laget, gutte- og juniortrener hos HamKam. I tillegg har Kristiansen trent alderbestemte lag i Storhamar Fotball. Kristiansen har for øvrig ti kamper på aldersbestemte landslag for Norge (tre guttelandskamper, seks juniorlandskamper og en u-landskamp).


== Eksterne lenker ==
HamKam.no – Kai Kristiansens spillerprofil hos Hamarkameratene
Maskinsjef

Maskinsjef (engelsk: chief engineer) er den overordnede maskinoffiseren som har ansvar for ett skips mekaniske framdrift og for drift og vedlikehold av mekaniske og elektriske installasjoner om bord. Dersom maskinsjefen blir ute av stand til å ivareta sine plikter overtar førstemaskinisten ansvaret.


== Utdanning i Norge ==
Det er to måter å ta utdannelsen på:


=== Y-veien ===
VG1 Teknikk og industriell produksjon (ett år)
VG2 Skipsteknikk (ett år)
Læretid ombord i skip som motormann (ett år effektiv seilingstid, deles opp etter turnusordning)
Fagbrev som motormann (to dager på godkjent tunglab)
Maritim teknisk fagskole, maskinist, teoretisk kompetanse for maskinist maksimalt klasse 4 (ett år)
Maritim teknisk fagskole, maskinsjef, teoretisk kompetanse på ledelsesnivå klasse 1 (ett år)
Seilingstid som maskinkadett, offiser på opplæring (seks måned effektiv seilingstid)
Seilingstid i stilling som krever maskinoffisersertifikat klasse 4 (ett år effektiv seilingstid): oppnår maskinoffisersertifikat laveste klasse 2
Seilingstid i stilling som krever maskinoffisersertifikat laveste klasse 2 (ett år effektiv seilingstid): oppnår maskinoffisersertifikat høyeste klasse 2
Seilingstid i stilling som krever maskinoffisersertifikat høyeste klasse 2 (1,5 år effektiv seilingstid): oppnår maskinoffisersertifikat klasse 1


=== Annen utdanning ===
Studiespesialiserende videregående skole (tre år)
Høyskole med bachelor- eller mastergrad i maritime ingeniørfag (tre år)
Seilingstid som maskinkadett (ett år effektiv seilingstid)
Seilingstid som tredje- eller andremaskinist (ett år effektiv seilingstid)
Seilingstid som førstemaskinist (ett år effektvi seilingstid)


== Referanser ==


== Eksterne lenker ==
Om maskinsjef, fra nettstedet utdanning.no
Skúvoyar kommuna

Skúvoyar kommuna er en kommune på Færøyene, og omfatter øyene Skúvoy og Stóra Dímun. Kommunen er, regnet i folketall, den nest minste på Færøyene. 1. januar 2009 hadde kommunen 55 innbyggere (hvorav 8 på Stóra Dímun), mot 143 i 1960.


== Politikk ==

Kommunestyret består av 3 uavhengige representanter, mot 5 representanter fra 2 lister i perioden 1997–2001.


== Referanser ==